০০ ইত্তেফাক রিপোর্ট    রাজধানীর পিলখানায় বিডিআর সদর দফতরে সংঘটিত হত্যাযজ্ঞ, লুটপাট ও অগি্নসংযোগের ঘটনায় দণ্ডবিধি ও বিস্ফোরক আইনে দায়ের করা মামলা দুটির বিচার শুর&#2497র সব প্রস্তুতি শেষ। আজ বুধবার থেকে শুর&#2497 হচ্ছে বহুল প্রত্যাশিত এই বিচার কাজ। এরই মধ্যে ঢাকার বকশী বাজার এলাকায় কেন্দ্রীয় কারাগার ও আলিয়া মাদ্রাসা সংলগ্ন মাঠকে অস্থায়ী আদালত হিসাবে ঘোষণা দিয়ে গত ২৮ ডিসেম্বর আইন মন্ত্রণালয় গেজেট প্রকাশ করেছে।    গেজেট বিজ্ঞপ্তিতে বলা হয়েছে, পিলখানায় হত্যাকাণ্ডের সঙ্গে জড়িতদের বির&#2497দ্ধে দায়ের করা নিউমার্কেট ও লালবাগ থানার মামলা দুটির বিচারকার্য পরিচালনার জন্য ঢাকার বকশী বাজার এলাকায় কেন্দ্রীয় কারাগার ও আলিয়া মাদ্রাসা সংলগ্ন মাঠকে অস্থায়ী আদালত হিসাবে ঘোষণা করা হয়েছে। ঢাকার মহানগর দায়রা জজ জহুর&#2497ল হক নিজেই এই মামলা দুটির বিচারকের দায়িত্ব পালন করবেন। ৫ জানুয়ারি মামলার আটশরও বেশি আসামিকে ওই অস্থায়ী আদালতে হাজির করতে কারা কর্তৃপক্ষকে চিঠি দিয়েছেন আদালত। মামলার বিশেষ সরকারি কেঁৗসুলি মোশারফ  হোসেন কাজল সাংবাদিকদের জানিয়েছেন, আদালতের নিরাপত্তার বিষয়টি নিশ্চিত করতে পুলিশের উপ-কমিশনারকে (প্রসিকিউশন) অনুরোধ করে চিঠি লেখা হয়েছে।    পিলখানা হত্যাকাণ্ডের ১ বছর সাড়ে ৪ মাস পর গত ১২ জুলাই হত্যা, লুটপাট, অগি্নসংযোগের ঘটনায় দণ্ডবিধি আইনে দায়ের করা মামলায় সিআইডির বিশেষ পুলিশ সুপার আব্দুল কাহার আকন্দ ৮২৪ জনকে ও ২৭ জুলাই বিস্ফোরক আইনে দায়ের করা মামলায় ৮০৮ জনকে অভিযুক্ত করে আদালতে অভিযোগপত্র জমা দেন। হত্যা মামলায় ২২ জনকে পলাতক দেখানো হয়েছে। ডিএডি তৌহিদ, ডিএডি হাবিব, ডিএডি লতিফ, ডিএডি জলিল, বিএনপির  সাবেক সাংসদ নাসির উদ্দিন আহমেদ পিন্টু ও আওয়ামী লীগ নেতা তোরাব আলীও এই মামলার আসামি। সাক্ষী করা হয়েছে ১ হাজার ২১৫ জনকে। সাক্ষীদের মধ্যে রয়েছেন ঘটনার শিকার পরিবারের সদস্যদের, বিডিআর সদস্য, সাংবাদিক, সাধারণ নাগরিক, অস্ত্র ও মোবাইল ফোন সেট বিশেষজ্ঞ, পুলিশ সদস্য, ফায়ার সার্ভিসের সদস্য, রেড ক্রিসেন্ট সদস্য, র্যাব সদস্য, জব্দ তালিকার প্রস্তুতকারী দলের সদস্য, ম্যাজিষ্ট্রেট, মন্ত্রী, সংসদ সদস্য ও তিন বাহিনীর প্রধানরা।    গত ২৫ আগস্ট মামলা দুটির পলাতক আসামিদের অনুপস্থিতিতেই বিচার শুর&#2497র জন্য নির্দেশ  দেন মহানগর হাকিম মেহেদী হাসান তালুকদার। এরপর গত ২২ সেপ্টেম্বর মামলা দুটি ঢাকার মহানগর দায়রা জজ আদালতে বদলির নির্দেশ দেন মুখ্য মহানগর হাকিম এনামুল হক। পরে গত ৩০ সেপ্টেম্বর মামলা দুটির সাতাশি হাজার পৃষ্ঠার নথি মুখ্য মহানগর দায়রা জজ আদালতে হস্তান্তর করা হয়।    রেকর্ড উইংয়ের বিচারের রায় ১ ফেব্র&#2497য়ারি    পিলখানায় বিডিআর বিদ্রোহে রেকর্ড উইংয়ের বিডিআর সদস্যদের বিদ্রোহের মামলার রায় ১ ফেব্র&#2497য়ারি। ওইদিন এই মামলার ১১১ আসামীর ভাগ্য নির্ধারণ হবে। পিলখানায় বিদ্রোহের ঘটনায় এটাই হবে  প্রথম রায়। অপরদিকে ঢাকা সেক্টর সদর দপ্তর ও সংযুক্ত অন্যান্য ইউনিটের সাক্ষ্য গ্রহণ অব্যাহত রয়েছে। সোমবার আরো ৫ জন সাক্ষী ৫৯ আসামীর বির&#2497দ্ধে সাক্ষ্য দিয়েছেন। এক আসামীকে শর্ত সাপেক্ষে ৩২ ঘন্টার জন্য প্যারোলে মুক্তি দেয়া হয়েছে।    বিশেষ আদালত-৯ এ রেকর্ড উইংয়ের বিচারের রায়ের দিন ধার্য করা হয়েছে আগামী ১ ফেব্র&#2497য়ারি। গতকাল আদালতে ১০ জন আসামী সাফাই সাক্ষী উপস্থিত করার আবেদন জানান। আদালতের বিচারক প্যানেলের সভাপতিত্ব করেন বিডিআরের ঢাকা সেক্টর কমান্ডার কর্নেল হাবিবুল করিম। আদালতের সভাপতি  আগামী ১ ফেব্র&#2497য়ারি মামলায় রায় ঘোষনা করা হবে বলে জানান। ওইদিন সব আসামীকে। যথাসময়ে আদালতে হাজির করতে নির্দেশ দেয়া হয়।    বিচারক প্যানেলের লে. কর্নেল নাসিমুল আলম, মেজর মোহাম্মদ আলী মুসতাইন খান ও অ্যাটর্নী জেনারেলের প্রতিনিধি মোস্তফা জামান ইসলাম এজলাসে উপস্থিত ছিলেন।    ওদিকে পিলখানাস্থ দরবার হলে বিশেষ আদালত-১১ এ পিলখানার সেক্টর সদর দপ্তর ও সংযুক্ত অন্যান্য ব্যাটেলিয়নের আসামীর বির&#2497দ্ধে সাক্ষ্য গ্রহণ অব্যাহত রয়েছে। গতকাল ৩ সেনা কর্মকর্তাসহ ৫ জন সাক্ষী আদালতে ৫৯ আসামীর  বির&#2497দ্ধে সাক্ষ্য দিয়েছেন। আসামীরাও সাক্ষীদের জেরা করেছেন। পিতার মৃতু্যর কারণে এই আদালতের আসামী সিপাহী ইমরান মিয়াকে ৩২ ঘন্টার জন্য প্যারোলে মুক্তি দেয়া হয়েছে।